Γιώργος Δέδας

Ο Γιώργος Δέδας (Κιλκίς, 2 Ιανουαρίου 1980) είναι Έλληνας πρώην καλαθοσφαιριστής και νυν προπονητής καλαθοσφαίρισης. Διαθέτει ύψος 2,00 μέτρα και αγωνιζόταν στη θέση του Σμολ φόργουορντ. Αποτελεί βοηθό προπονητή της Ρίτας Βίλνιους.

 Σταδιοδρομία 
 Ως αθλητής 
Ο Γιώργος Δέδας ξεκίνησε την πορεία του στα γήπεδα ως παίκτης του Αετού Κιλκίς.«Ανανέωσε ο Δέδας», άρθρο στον ιστότοπο Sport24.gr, 30 Ιουλίου 2013. Στη συνέχεια μετακόμισε στη Θεσσαλονίκη για να φορέσει τα χρώματα της Μ.Ε.Ν.Τ. (1999-2003) και κατόπιν του Ηρακλή (2003-06), με τον οποίο αγωνίστηκε στη FIBA Europe League (μετέπειτα FIBA EuroChallenge).Georgios Dedas, στατιστικά στην επίσημη ιστοσελίδα της FIBA Europe (FIBA Europe League Men 2005). Ακολούθως αποφάσισε να αγωνιστεί στην δεύτερη τη τάξει κατηγορία της Ισπανίας (LEB Oro) με τις ομάδες Breogan Lugo (2006-07), CB Rosalia de Castro (2007-09) και Caceres 2016 Basket (2009-10).Konstantinos Charalmpidis, στατιστικά στην ιστοσελίδα ProBallers.com. Την περίοδο 2010-11 επέστρεψε στην Ελλάδα για την πρώτη του θητεία στον ΠΑΟΚ, συμμετέχοντας στο EuroCup.«EuroCup: Δέδας: «Εμείς θέλουμε να προκριθούμε, δεν πάμε για τουρισμό»», άρθρο στον ιστότοπο Sportena.gr, Νοέμβριος 2010. Την επόμενη χρονιά, 2011-12, αγωνίστηκε στην ομάδα του Ρεθύμνου,«Ο Γιώργος Δέδας αύριο στο Ρέθυμνο» , άρθρο στον ιστότοπο RethemnosNews.gr, 4 Σεπτεμβρίου 2011.«Ρέθυμνο: Ο Γιώργος Δέδας στα κυανόλευκα» , άρθρο στον ιστότοπο Rethemnos.gr, 1 Σεπτεμβρίου 2011. για να υπογράψει νέο συμβόλαιο με τον ΠΑΟΚ για την περίοδο 2012-13. Το 2016, αποσύρθηκε από την ενεργό δράση.

 Ως προπονητής 
Το 2016, ανακοινώθηκε ως βοηθός προπονητή του Γιούρι Ζντοβτς στην ομάδα της ΑΕΚ. Το 2017, ανακοινώθηκε η πρόσληψη του ως άμεσος συνεργάτης του πρώτου προπονητή των Τρικάλων, Κώστα Μέξα.

Το 2018, βρέθηκε στο πλευρό του Ντέιβιντ Μπλατ όντας μέλος του τεχνικού επιτελείου του Ολυμπιακού. Στον Ολυμπιακό έμεινε μέχρι τον Φεβρουάριο του 2020, όταν και βρέθηκε για πρώτη φορά εκτός Ελλάδας, ως βοηθός προπονητή στην ρωσική Άβτοντορ. Από τον Ιούλιο του 2020 είναι μέλος του προπονητικού επιτελείου του Ντονάλντας Καΐρις στην Ρίτας Βίλνιους.

 Εθνική Ομάδα 
Ο αθλητής έχει μετρήσει 5 συμμετοχές με την Εθνική Μεσογειακή ομάδα (5 πόντοι) και 6 συμμετοχές με τη Β' Εθνική Ανδρών (34 πόντοι). Στους Μεσογειακούς Αγώνες 2005 που πραγματοποιήθηκαν στην Αλμερία της Ισπανίας κατέκτησε το αργυρό μετάλλιο.Δέδας Γεώργιος , στατιστικά στην επίσημη σελίδα της Ε.Ο.Κ.

 Διακρίσεις 
 Νικητής στο διαγωνισμό τριπόντων στην κατηγορία All-Star Game Ανδρών: (2013)«"Πιστόλι" ο Δέδας» , άρθρο στον ιστότοπο SuperBasket.gr, 10 Μαρτίου 2013.«Δέδας, το πιο γρήγορο πιστόλι στην Πάτρα!», άρθρο στον επίσημο ιστότοπο του Ε.Σ.Α.Κ.Ε.

 Παραπομπές 

 Εξωτερικοί σύνδεσμοι 

 Γιώργος Δέδας, στατιστικά στην επίσημη ιστοσελίδα του Ε.Σ.Α.Κ.Ε.
 Dedas, Georgios, στατιστικά στην επίσημη σελίδα της EuroLeague. 
 Georgios Dedas, στατιστικά στην επίσημη ιστοσελίδα της FIBA Europe (FIBA Europe League Men 2005). 
 Giorgos Dedas, στατιστικά στην ιστοσελίδα ProBallers.com. 
 Georgios Dedas, στατιστικά στην ιστοσελίδα ScoresWay.com. 

Κατηγορία:Έλληνες καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Σμολ φόργουορντ
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές ΜΕΝΤ
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Ρεθύμνου
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Α2 Εθνικής Ελλάδας
Κατηγορία:Καλαθοσφαιριστές ισπανικών συλλόγων
Κατηγορία:Αθλητές στους Μεσογειακούς Αγώνες 2005